1. fejezet - Bevezetés
Előző |  | Következő

## 1. fejezet - Bevezetés

Az MPlayer egy Linuxon működő videolejátszó (fut számos más Unix-on és akár nem-x86 processzorokon is, lásd Ports). Le tudja játszani a legtöbb It plays most MPEG, VOB, AVI, OGG/OGM, VIVO, ASF/WMA/WMV, QT/MOV/MP4, FLI, RM, NuppelVideo, yuv4mpeg, FILM, RoQ, PVA, és Matroska file-t, és ezekhez felsorakoztat jónéhány natív, XAnim, RealPlayer, és Win32 DLL codecet. Nézhetsz vele VideoCD-t, SVCD-t, DVD-t, 3ivx-et, RealMedia-t, Sorenson-t, Theora-t, és DivX-et is. Az MPlayer másik legfőbb előnye a megjelenítési módok széles választékában rejlik. Működik X11, Xv, DGA, OpenGL, SVGAlib, fbdev, AAlib, libcaca, DirectFB, sőt SDL-lel vagy GGI-vel is (beleértve ezáltal az SDL/GGI drivereit is), és néhány alacsonyszintű kártyaspecifikus driver (Matrox, 3dfx, Radeon, Mach64, Permedia3, Nvidia) is használható! Legtöbbjük támogat szoftveres vagy hardveres nagyítást, így a teljesképernyős mód is elérhetp. Az MPlayer támogat továbbá hardveres MPEG kártyákkal történő dekódolást/megjelenítést, így például a DVB és DXR3/Hollywood+ kártyákon! És még nem is szóltam a szép, élsímított, árnyékolt feliratozásról (14 támogatott típus!), ami támogat európai/ISO-88592-1,2 (magyar, angol, cseh, stb), cirill és koreai fontokat, valamint OSD-t!

A lejátszó sziklaszilárdan játszik le hibás MPEG file-okat (hasznos néhány VCD-nél), és minden olyan hibás AVI-t, amit a csodás Windows Media Player nem. Még az index chunk nélküli AVI-k is lejátszhatók, sőt az indexet ideiglenesen fel is lehet építeni az `-idx` opcióval (vagy véglegesen MEncoder-rel), így tekerni is lehet bennük! Amint az látszik, a stabilitás és a minőség a legfontosabb szempontok, de a sebesség terén sem szenved hátrányt.

Az MEncoder (MPlayer's Movie Encoder) egy egyszerű film enkóder, az MPlayer által ismert formátumok (AVI/ASF/OGG/DVD/VCD/VOB/MPG/MOV/VIV/FLI/RM/NUV/NET/PVA) más, az MPlayer-rel is lejátszható formátumokba való átalakításra. Sokféle codec-kel tud enkódolni, például DivX4-gyel (1 vagy 2 menetes), a `libavcodec`-et alkotó codec-ekkel, audiót tekintve pedig PCM/MP3/VBR MP3 a választék. Rendelkezik továbbá stream másoló, és video átméretező képességgel.

Az MEncoder előnyei

- Az MPlayer által támogatott összes formátumból lehet enkódolni
- Az FFmpeg `libavcodec` által támogatott összes formátumba tud tömöríteni
- Videó grabbelés V4L kompatibilis TV tunerekről
- Korrekt AVI file készítése
- Opcionálisan külső audio stream használata
- 1, 2 vagy 3 menetes enkódolás

- VBR MP3 audio

  ### Fontos

  a VBR-es MP3-akat nem minden Windows rendszerre elérhető lejátszó kezeli helyesen!

- PCM audio
- Stream másolás
- Bemeneti file A/V szinkronizálása (PTS-alapú, az `-mc 0` opcióval kikapcsolható)
- FPS javítás az `-ofps` opcióval (hasznos ha 29.97fps-es VOB-ot kódolsz 24fps-es AVI-ba)
- A video filter réteg használata (crop, expand, flip, postprocess, rotate, scale, RGB/YUV konverzió)
- A kimeneti file-ba bele tudja kódolni mind a DVD/VOBsub, mind a szöveges feliratokat
- DVD feliratok külső VOBsub file-ba történő rippelése

Tervezett funkciók

- Még szélesebb skálája a be- és kimeneti formátumoknak és a codec-eknek (VOB file-ok DivX4/Indeo5/VIVO videoval :).

Az MPlayer és MEncoder a GNU GPL v2 licensz értelmében terjeszthető.

Előző | Fel | Következő
Hogyan olvasd ezt a dokumentációt | Tartalom | 1.1. Történelem